**Bekecs Község Önkormányzata Képviselő-testületének 12/2024. (XI. 29.) önkormányzati rendelete**

**a Képviselő-testület Szervezeti és Működési Szabályzatáról**

Bekecs Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában és a Magyarország helyi önkormányzatairól szóló 2011. évi CLXXXIX. törvény 53. § (1) bekezdésében meghatározott feladatkörében eljárva a következőket rendeli el:

**1. Az önkormányzat jelképei**

**1. §**

Az önkormányzat jelképei: a címer, a zászló és a pecsét.

**2. §**

(1) Bekecs község címere vörös alapú pajzson két egymással szemben álló, viaskodó, mancsukban szablyát tartó szárnyas oroszlánok fölött sárga színű korona lebeg.

(2) Bekecs község zászlaja óarany színű mezőben a község címere elhelyezve, alatta Bekecs község neve.

(3) Bekecs község pecsétje kör alakú, középen Magyarország címere, körülötte BEKECS \*Bekecs Község Önkormányzata\* felírat.

(4) A jelképek használatára vonatkozó részletes szabályokat külön rendelet állapítja meg.

**2. Az önkormányzat, a képviselő-testület és szervei elnevezése, székhelye és bélyegzői**

**3. §**

(1) Az önkormányzat hivatalos megnevezése: Bekecs Község Önkormányzata (a továbbiakban: Önkormányzat) Székhelye: 3903. Bekecs, Honvéd utca 54.

(2) Az önkormányzat képviselő-testületének elnevezése: Bekecs Község Önkormányzata Képviselő-testülete (a továbbiakban: Képviselő-testület) Székhelye: 3903. Bekecs, Honvéd utca 54.

(3) A Képviselő-testület bizottságai elnevezése:

*a)* Bekecs Község Önkormányzata Ügyrendi Bizottsága (a továbbiakban: Ügyrendi Bizottság) Székhelye: 3903. Bekecs, Honvéd utca 54.

*b)* Bekecs Község Önkormányzata Pénzügyi Bizottsága (a továbbiakban: Pénzügyi Bizottság) Székhelye: 3903. Bekecs, Honvéd utca 54.

(4) A Képviselő-testület hivatalának elnevezése: Bekecsi Közös Önkormányzati Hivatal (továbbiakban: Közös Önkormányzati Hivatal) Székhelye: 3903. Bekecs Honvéd utca 54.

(5) A jegyző megnevezése: Bekecs Község Önkormányzata Jegyzője. Székhelye: 3903. Bekecs, Honvéd utca 54.

(6) Az önkormányzat körbélyegzője középen tartalmazza Magyarország címerét körben az Önkormányzat elnevezését, székhelyét és sorszámát.

(7) A Közös Önkormányzati Hivatal körbélyegzője középen tartalmazza Magyarország címerét körben a Közös Önkormányzati Hivatal elnevezését, székhelyét és sorszámát.

(8) Az önkormányzat működési területe Bekecs község közigazgatási területe.

(9) Az önkormányzati képviselők névsorát, az 1. melléklet tartalmazza.

**4. §**

Az Önkormányzat hivatalos honlapjának címe: www.bekecs.hu

**5. §**

(1) Az Önkormányzat által alapított kitüntetések:

*a)* PRO URBE Bekecsért

*b)* Bekecs községért

(2) Az Önkormányzat által alapított elismerések: Bekecs község Díszpolgára

(3) Az Önkormányzat által alapított kitüntetések és elismerések adományozásával kapcsolatos szabályokat az Önkormányzat külön rendeletben szabályozza.

**6. §**

Az Önkormányzat testvértelepülései: Románia (Erdély) Torboszló

**3. Az önkormányzat önként vállalt feladat és hatáskörei**

**7. §**

Az Önkormányzat által önként vállalt helyi közügyek:

*a)* Önszerveződő közösségek támogatása

*b)* Testvér települési kapcsolat fenntartása

*c)* Helyi újság kiadása

*d)* Elismerő címek, kitüntetések adományozása

*e)* Bursa Hungarica Felsőoktatási Ösztöndíj támogatás

*f)* Zempléni Fesztivál támogatása

*g)* Egyházak támogatása

*h)* Civil szervezetek támogatása

*i)* Alapítványok támogatása

*j)* Bekecs község honlapjának üzemeltetése

**4. Vagyongazdálkodás**

**8. §**

Az önkormányzat által ellátott feladatok kormányzati funkcióit a rendelet 2. melléklete tartalmazza.

**5. Az önkormányzat hatáskörének átruházása**

**9. §**

(1) A Képviselő-testület a polgármesterre ruházza a következő önkormányzati hatósági feladat-és hatásköreit:

*a)* települési rendkívüli temetési támogatás

*b)* települési ápolási támogatás

*c)* települési lakásfenntartási támogatás

*d)* települési rendkívüli iskolakezdési támogatás

*e)* települési rendkívüli óvodáztatási támogatás

*f)* települési rendkívüli idősek támogatása

*g)* települési rendkívüli nagycsaládosok támogatása

*h)* települési rendkívüli méltányossági eseti támogatás

*i)* köztemetés

*j)* szociális étkeztetésre való jogosultság megállapítása

*k)* települési rendkívüli újszülöttek támogatása

*l)* közterület használattal kapcsolatos döntések

*m)* a településkép védelméről szóló 2016. évi LXXIV. törvény 8. §-ban foglalt önkormányzati hatósági hatáskörök

(2) A Képviselő-testület a Szerencsi Többcélú Kistérségi Társulásra ruházza a következő feladat-és hatásköreit:

*a)* házi segítségnyújtás biztosítsa

*b)* jelzőrendszeres házi segítségnyújtás

*c)* támogató szolgáltatás

*d)* építésügyi igazgatási feladatok ellátása

(3) A Képviselő-testület a Prügy környéki Családsegítő és Gyermekjóléti Intézményfenntartó Társulásra ruházza a következő feladat-és hatásköreit:

*a)* családsegítés

*b)* gyermekjóléti szolgáltatás

**10. §**

(1) Az Önkormányzat hatáskörének átruházására, illetve visszavonására a Polgármester és a képviselők tehetnek javaslatot.

(2) Az átruházott hatáskör gyakorlója az átruházott hatáskör gyakorlásáról évente egy alkalommal a képviselő-testület ülésén beszámol.

**6. A Képviselő-testület működése**

**11. §**

A képviselő-testület tagjainak száma összesen 7 fő, amely 6 fő képviselőből és 1 fő polgármesterből áll.

**12. §**

A képviselő-testület alakuló, rendes és rendkívüli ülést tart.

**13. §**

(1) Az alakuló ülés napirendje:

*a)* Képviselők eskütétele

*b)* Polgármester eskütétele

*c)* Alpolgármester megválasztása, eskütétele

*d)* Polgármesteri program ismertetése

*e)* Polgármester illetményének megállapítása

*f)* Alpolgármester tiszteletdíjának megállapítása

*g)* Bizottságok tagjainak megválasztása

(2) Az alpolgármester választását lebonyolító ideiglenes szavazatszedő bizottság elnökére és tagjaira a polgármester tesz javaslatot.

(3) Az alpolgármester választásával kapcsolatos titkos szavazást a szavazatszedő bizottság bonyolítja le. Szavazás módja kijelölt helyiség és urna igénybevétele, borítékban elhelyezett szavazólap rendelkezésre bocsátása.

(4) Az alpolgármester választásával kapcsolatos titkos szavazásról külön jegyzőkönyv készül, mely tartalmazza:

*a)* a választás helyét, napját, kezdetét és végét,

*b)* a szavazatszedő bizottság tagjainak nevét és tisztségét

*c)* a szavazás során felmerült körülményeket

*d)* a szavazás eredményét

*e)* a bizottság elnökének és tagjainak aláírását.

(5) A titkos szavazásról készült jegyzőkönyvet az alakuló ülés jegyzőkönyvéhez kell csatolni.

**14. §**

(1) A Képviselő-testület a munkatervében meghatározott ütemezés szerint évente legalább 11 rendes ülést tart.

(2) A Képviselő-testület ülésének helye a székhelye.

(3) A rendes ülésről a képviselőket meghívó útján, az ülés időpontját megelőzően legalább 3 nappal kell értesíteni, az ülés helyének, idejének, a napirend tárgyának és előterjesztőjének közlésével. A meghívóhoz mellékelni kell az írásos előterjesztéseket, határozati javaslatokat, rendelet-tervezeteket. Az írásos előterjesztéseket, határozati javaslatokat, rendelet-tervezeteket elektronikus úton kell megküldeni a képviselők e-mail címére.

(4) A képviselő-testület ülésének nyilvánosságát úgy biztosítja, hogy a lakosságot a Képviselő-testület üléséről a polgármester az ülés időpontját megelőzően legalább 3 nappal tájékoztatja. A tájékoztatás módja:

*a)* a meghívó kifüggesztése az önkormányzat hirdetőtábláira, közterületi hirdetőtáblákra,

*b)* a meghívó megjelentetése az önkormányzat honlapján.

(5) A Képviselő-testület rendes ülésének ideje általában minden hónap negyedik hetének szerdai napja.

(6) A rendkívüli képviselő-testületi ülés összehívására a Magyarország helyi önkormányzatairól szóló 2011. évi CLXXXIX tv. (továbbiakban Mötv.) 44. §-ában meghatározottak az irányadók.

(7) Az indítvány alapján a testületi ülést a polgármester hívja össze a testületi ülés indokának, időpontjának, helyszínének és napirendjének meghatározásával.

(8) A polgármester az ülést legkésőbb az indítvány beérkezésétől számított 15 napon belül, az indítványban javasolt időpontra, de legkésőbb 15 napon belüli időpontra hívja össze.

(9) A polgármester rendkívüli ülést hívhat össze az (6) bekezdésben foglalt eseten kívül:

*a)* katasztrófa, természeti csapás esetén,

*b)* egyéb rendkívüli, sürgős intézkedést igénylő esetben.

(10) A rendkívüli ülés telefonon is összehívható a (9) bekezdésben foglalt esetekben.

**7. Ülések tervezése, előkészítése**

**15. §**

(1) A Képviselő-testület rendes üléseit a munkaterv szerint tartja.

(2) A munkatervre javaslatot tehetnek:

*a)* a települési képviselők

*b)* a jegyző

(3) A Képviselő-testület első félévi munkatervét a megelőző év december 31. napjáig, második félévi munkatervét a tárgyév június 30. napjáig fogadja el.

(4) A munkaterv tartalmazza:

*a)* az ülések tervezett időpontját és napirendjét,

*b)* az előterjesztők nevét

*c)* az előterjesztések véleményezésére illetékes bizottságok felsorolását

**16. §**

Az ülésre meg kell hívni tanácskozási joggal:

*a)* a napirend előterjesztőjét az őt érintő napirendhez,

*b)* a helyi Polgárőr Egyesületet, a nyugdíjas klubot, a foltvarázs kört, a Bekecsi Gyermekekért Alapítványt, a Lurkó Alapítványt és az egyéb önszerveződő közösségek, civil szervezetek képviselőit a tevékenységüket érintő napirendekhez.

*c)* a járási hivatal vezetőjét a feladatkörét érintő napirendhez.

*d)* akiket a polgármester és a képviselő-testület indokoltnak tart.

**8. Az előterjesztések**

**17. §**

(1) Előterjesztésnek minősül:

*a)* a munkatervbe felvett napirend anyaga

*b)* a képviselő-testület döntését igénylő ügy

(2) Előterjesztés benyújtására jogosultak:

*a)* a napirend előadói

*b)* a polgármester

*c)* a képviselők

*d)* a jegyző

*e)* intézményvezetők

*f)* társulás vezetője

(3) Az előterjesztések írásban és szóban is benyújthatóak.

(4) Szóbeli előterjesztés esetén is a döntés tervezetét írásban kell benyújtani.

(5) Kizárólag írásban nyújtható be az előterjesztés:

*a)* rendeletalkotás

*b)* intézmény alapítás, átszervezés, megszüntetés

*c)* népszavazás kiírásának kezdeményezése ügyében.

**9. A képviselő-testület ülésének összehívása, vezetése, tanácskozás rendje**

**18. §**

(1) A polgármesteri és az alpolgármesteri tisztség egyidejű betöltetlensége, illetve tartós akadályoztatásuk esetén a Képviselő-testület ülését a Pénzügyi Bizottság Elnöke hívja össze és vezeti.

(2) Tartós akadályoztatásnak minősül a szabadság kivételével a 30 napot meghaladó távollét.

**19. §**

A határozatképtelen ülést 8 napon belül változatlan napirenddel kell összehívni. A napirendi javaslathoz készült előterjesztéseket nem kell ismételten megküldeni a képviselők számára.

**20. §**

A Képviselő-testület az ülés időtartamának elhúzódása esetén dönthet arról, hogy az ülést félbeszakítja és a következő munkanapon a meg nem tárgyalt napirendek tárgyalását tovább folytatja.

**21. §**

Az ülésvezető jogkörei:

*a)* az ülés határozatképességének megállapítása

*b)* javaslatot tesz az ülés napirendjére, a jegyzőkönyv hitalasítők személyére

*c)* tárgyalásra bocsátja a napirendi pontokat

*d)* szó megadása, szó megtagadása, szó megvonása

*e)* szünet elrendelése

*f)* hozzászólást biztosítása a meghívás nélkül megjelent érdeklődőknek,

*g)* vita lezárása

*h)* döntési javaslat szavazásra bocsátása

*i)* szavazás eredményének megállapítása

*j)* napirendi pontok tárgyalásának lezárása

*k)* a Képviselő-testület ülését megzavaró rendre utasítása

*l)* az ülés bezárása

**22. §**

(1) A Képviselő-testület ülése napirendjének tárgyalási sorrendje:

*a)* a munkaterv szerinti napirendi pontok

*b)* polgármesteri beszámoló a lejárt határidejű határozatok végrehajtásáról és a két ülés közötti feladatokról

*c)* munkaterven felüli rendelet kiadását igénylő napirendi pontok

*d)* munkaterven felüli határozat meghozatalát igénylő napirendi pontok

*e)* határozathozatalt nem igénylő kérdések

(2) A Képviselő-testület az (1) bekezdésben meghatározott tárgyalási sorrendtől ügyrendi javaslatra eltérhet. Az ügyrendi javaslattal kapcsolatos döntést nem kell határozatba foglalni.

(3) A napirendi pont tárgyalási sorrendje:

*a)* az előterjesztő kiegészítést tehet az írásos előterjesztéshez

*b)* jogszabály által meghatározott esetben a könyvvizsgáló ismertetheti véleményét

*c)* az előterjesztéssel kapcsolatban állást foglaló bizottság ismerteti véleményét

*d)* az előterjesztéssel kapcsolatos kérdések, hozzászólások

*e)* válasz az előterjesztéssel kapcsolatos kérdésekre

*f)* módosító javaslatok megtétele

*g)* döntés a módosító javaslatokról

*h)* döntés az eredeti előterjesztésben szereplő döntési javaslatról

(4) A jegyző részre a polgármester - a döntésekről történő szavazás előtt - biztosítja a jogszabálysértő döntésekre, működésre irányuló jelzés megtételének lehetőségét.

**23. §**

(1) A hozzászólás a jelentkezés sorrendjében történik.

(2) Egy napirendi pont esetében a felszólalás időtartama maximum 5 perc, ismételt felszólalás időtartama maximum 2 perc.

(3) A polgármester a hozzászólótól a (2) bekezdésében foglalt időkorlát túllépése esetén megvonhatja a szót.

**24. §**

(1) A polgármester a tanácskozás rendjének fenntartása érdekében:

*a)* figyelmezteti a hozzászólót, akinek a tanácskozáshoz nem illő, másokat sértő a megfogalmazása vagy a szabályzat tanácskozás rendjére és a szavazásra vonatkozó szabályait megszegi.

*b)* a polgármesternek az ülés rendjének fenntartásával kapcsolatos intézkedése ellen felszólalni, azokat visszautasítani, vagy azokkal vitába szállni nem lehet.

*c)* ha az a) pontban foglal figyelmeztetés eredménytelen, a polgármester javaslatot tesz a képviselő-testületnek, a képviselő határozattal történő rendre utasítására.

*d)* a c) pontba foglalt javaslatról a képviselő-testület felszólalás és vita nélkül határoz.

(2) Ha a képviselő-testület ülésén megjelent érdeklődő jelenlévő zavarja meg a tárgyalás rendjét, a polgármester először rendre utasítja, ismételt zavarás esetén a rendzavarót a tárgyalóteremből kivezetteti.

**10. A döntéshozatali eljárás**

**25. §**

(1) A polgármester a módosító indítványokat az eredeti javaslatot megelőzve bocsátja szavazásra. A Képviselő-testület a módosító indítványokról az elhangzás sorrendjében dönt. A módosító indítványok elfogadásához egyszerű többség szükséges.

(2) A módosító indítvány előterjesztője a szavazás megkezdése előtt indítványát visszavonhatja.

(3) A polgármester szavazásra teszi fel a döntési (határozat, rendelet) javaslatot.

(4) A képviselők kézfelemeléssel szavaznak a döntési javaslatról.

**26. §**

(1) Név szerinti szavazást kell tartani az Mötv. 48. § (3) bekezdésének megfelelően.

(2) Név szerinti szavazásnál a polgármester abc sorrendben felolvassa a képviselők nevét, akik nevük felolvasása után szavaznak. A névszerinti szavazásról készült listát a jegyzőkönyv hitelesítők írják alá és a Képviselő-testület üléséről készült jegyzőkönyvhöz kell csatolni.

**27. §**

(1) Titkos szavazás tartható:

*a)* polgármester indítványára

*b)* bármely képviselő indítványára

(2) A szavazás borítékba helyezett az önkormányzat bélyegzőjével lebélyegzett szavazólapon, szavazó urna és külön helyiség igénybe vételével történik.

(3) A szavazásról külön jegyzőkönyv készül, melyet a testületi ülés jegyzőkönyvéhez kell mellékelni.

(4) A jegyzőkönyv tartalmazza:

*a)* a szavazás helyét, idejét, kezdő és záró időpontját, tárgyát

*b)* a szavazatszámláló bizottság tagjainak nevét és tisztségét

*c)* a szavazás során felmerült körülményeket,

*d)* a szavazás eredményét,

*e)* a bizottság elnökének és tagjainak aláírását.

(5) A titkos szavazásnál az Ügyrendi Bizottság, mint szavazatszámláló bizottság jár el.

**28. §**

(1) A képviselő személyes érintettségére vonatkozó bejelentési kötelezettségének elmulasztása esetén, bármely képviselő javaslatára az érintett képviselő egy havi tiszteletdíjának megvonására kerülhet sor.

(2) Az (1) bekezdésben foglalt javaslatról a képviselő-testület vita nélkül, egyszerű szótöbbséggel határoz. A döntés végső határideje a mulasztást követő első képviselő-testületi ülés.

**29. §**

(1) A Képviselő-testület határozatainak számozását évente újrakezdi. A határozatok számozása folyamatos. A határozatok számozására pozitív egész arab számokat kell alkalmazni.

(2) A képviselő-testület határozatainak megjelölése az alábbi minta szerint: „Bekecs Község Önkormányzata Képviselő-testületének sorszám/év. (hónap.nap.) határozata”

(3) A határozat a (2) bekezdésen túl tartalmazza

*a)* a határozat tárgyát

*b)* a Képviselő-testület döntését

*c)* a végrehajtására szolgáló határidő és a végrehajtásáért felelős megnevezését

(4) Az e §-ban foglaltakat az önkormányzati hatósági ügyekben hozott határozatokra az általános közigazgatási rendtartásról szóló törvény rendelkezéseivel összhangban kell alkalmazni.

(5) A képviselő-testület jegyzőkönyvben rögzítetten, de számozatlan határozattal dönt:

*a)* ügyrendi kérdésekben,

*b)* képviselői interpelláció, kérdésre adott válasz elfogadásáról,

*c)* név szerinti, vagy titkos szavazás elrendeléséről,

*d)* tájékoztató, beszámoló elfogadásáról,

*e)* módosító indítványokról,

*f)* a napirend elfogadásáról.

**30. §**

(1) A polgármesternél önkormányzati rendelet alkotását kezdeményezheti:

*a)* a képviselő

*b)* a bizottság elnöke és tagjai

*c)* az alpolgármester

*d)* a jegyző

(2) A rendelet-tervezetet szakmai előkészítését a jegyző végzi. Gondoskodik a tervezetek bizottsági véleményeztetéséről, a rendelet megszövegezéséről.

(3) A rendelet-tervezet véleményezésére jogosult szervek, személyek:

*a)* bizottságok

*b)* jegyző

(4) Az önkormányzati rendeletet a Közös Önkormányzati Hivatal hirdetőtábláján 30 napra történő kifüggesztéssel kell kihirdetni. A kihirdetés napja a kifüggesztés napja.

(5) A kihirdetett önkormányzati rendeletet közzé kell tenni az önkormányzat honlapján.

**31. §**

(1) A jegyző a kihirdetett önkormányzati rendeletekről nyilvántartást vezet, mely tartalmazza:

*a)* a rendelet számát

*b)* a rendelet megnevezését

*c)* a rendelet kihirdetésének napját

*d)* a rendelet hatályba lépésének napját.

(2) A képviselő-testület két évente felülvizsgálja az önkormányzati rendeletek hatályosulását.

**11. A jegyzőkönyv**

**32. §**

(1) A Képviselő-testület üléséről a jegyzőkönyv 1 példányban készül, melyet a település honlapján is meg kell jelentetni.

(2) A jegyzőkönyv mellékletét képezi a meghívó, a jelenléti ív, az írásos előterjesztés, a határozati javaslat, a rendelet tervezet, írásban benyújtott képviselői interpelláció, kérdés.

(3) A jegyzőkönyvet a polgármester és a jegyző írja alá. A jegyzőkönyvet ülésenként névsor szerint következő két képviselő hitelesíti.

**12. Közmeghallgatás, Lakossági fórumok**

**33. §**

(1) A képviselő-testület az Mötv. 54. §-ában foglaltak szerint évente egy alkalommal előre meghirdetett közmeghallgatást tart.

(2) A közmeghallgatás összehívására, vezetésére a tanácskozás rendjére a képviselő-testület ülésének összehívására, vezetésére, a tanácskozás rendjére vonatkozó szabályokat kell alkalmazni.

**34. §**

(1) A polgármester és a települési képviselő javaslatára jelentősebb döntések előkészítése, a lakosság közvetlen tájékoztatása érdekében falugyűlés, utcagyűlés tartható.

(2) A falugyűlést, utcagyűlést a polgármester vezeti, melyre a képviselőket és a jegyzőt is meg kell hívni.

(3) A falugyűlés, utcagyűlés helyéről, idejéről, tárgyáról a lakosságot az önkormányzati hivatal hirdetőtábláján, az önkormányzat honlapján, szórólapon a rendezvény előtt legalább 5 nappal értesíteni kell.

(4) A falugyűlésről, utcagyűlésről jegyzőkönyvet kell készíteni.

(5) A falugyűlésről, utcagyűlésről készült jegyzőkönyv tartalmazza a

*a)* gyűlés helyét, idejét, napirendjét

*b)* a megjelentek számát

*c)* a hozzászólók nevét és a hozzászólás lényegét

*d)* a hozzászólásokra adott válasz lényegét

*e)* a gyűlésen született állásfoglalást és a felmerült kisebbségi véleményt.

(6) A falugyűlésről, utcagyűlésről készült jegyzőkönyvet a polgármester és a jegyzőkönyvvezető írja alá.

**13. A képviselő-testület bizottságai**

**35. §**

(1) A képviselő-testület állandó bizottságai:

*a)* Ügyrendi Bizottság

*b)* Pénzügyi Bizottság

(2) A bizottság tagjaira javaslatot tehet bármelyik képviselő.

(3) A bizottságok tagjainak névsorát a rendelet 3. melléklete tartalmazza.

(4) A képviselő több bizottságba is megválasztható.

**36. §**

(1) Az Ügyrendi Bizottság 3 fő képviselőből áll.

(2) Az Ügyrendi Bizottság ellátja az alábbi feladatokat:

*a)* a vagyonnyilatkozatok kezelése, nyilvántartása, vizsgálata, őrzése

*b)* kivizsgálja a polgármester, a képviselők összeférhetetlenségének megállapítására irányuló kezdeményezést

*c)* kivizsgálja a polgármestert, a képviselőket érintő méltatlanság megállapítását

*d)* a polgármester jutalmazásával kapcsolatos javaslattétel

*e)* a személyes döntést, állásfoglalást igénylő ügyek véleményezése

(3) A bizottság által benyújtható előterjesztések:

*a)* képviselő, polgármester összeférhetetlenségének megállapítása

*b)* képviselő, polgármester méltatlansági eljárása

*c)* vagyonnyilatkozattal kapcsolatos eljárásról tájékoztató

*d)* javaslatétel az alpolgármester, képviselői és bizottsági tagok tiszteletdíjára,

*e)* javaslattétel a képviselői tiszteletdíj megvonására

(4) A bizottság állásfoglalásával benyújtható előterjesztések:

*a)* polgármester illetménye, jutalmazása

*b)* a képviselő-testület hatáskörébe tartozó választás, kinevezés, vezetői megbízás

*c)* a képviselő-testület hatáskörébe tartozó kitüntetések, elismerések adományozása

*d)* a képviselői megbízatás megszűnéséről való döntés, ha a képviselő egy éven át nem vesz részt a képviselő-testület ülésén.

**37. §**

(1) A Pénzügyi Bizottság 3 fő képviselőből áll.

(2) A Pénzügyi Bizottság ellátja az alábbi feladatokat:

*a)* figyelemmel kíséri a költségvetési rendeletben meghatározott bevételi és kiadási előirányzatok teljesülését,

*b)* véleményezi az éves költségvetési javaslatot és a végrehajtásáról szóló féléves és éves beszámoló tervezeteit,

*c)* vizsgálja a hitelfelvétel indokait és gazdasági megalapozottságát,

*d)* figyelemmel kíséri az önkormányzat tulajdonát képező ingatlanok állagát, javaslattal élhet a velük kapcsolatos fenntartási, felújítási munkákra,

*e)* ingatlan értékesítése esetén javaslatot tesz az eladási ár megállapítására, a helyszíni bejárás és az ingatlan értékbecslést követően.

(3) A bizottság által benyújtható előterjesztések:

*a)* beszámoló a bizottság munkájáról, az elvégzett ellenőrzésekről

*b)* javaslattétel az önkormányzat tulajdonát képező ingatlanokkal kapcsolatos fenntartási, felújítási munkákra

(4) A bizottság állásfoglalásával benyújtható előterjesztések:

*a)* éves költségvetési javaslat, féléves és éves beszámoló

*b)* hitelfelvétel

**38. §**

(1) A bizottságok ülését a bizottság elnöke hívja össze és vezeti.

(2) A bizottság elnökének akadályoztatása esetén helyettesítéséről a bizottság esetenként dönt.

(3) A bizottságok szükség szerint üléseznek. Rendes ülésüket a képviselő-testület ülésének hetében tartják.

(4) Az ülések meghívóját és az előterjesztéseket a bizottság elnöke a bizottsági ülés napját megelőzően legkésőbb 3 nappal elektronikus úton eljuttatja a bizottsági tagok és meghívottak részére.

(5) A bizottságok üléseire tanácskozási joggal meg kell hívni:

*a)* a jegyzőt,

*b)* az önkormányzati hivatal szakelőadóját,

*c)* akinek részvétele a tárgyalt napirend tárgyalásához szükséges.

(6) A bizottság elnöke sürgős esetekben rendkívüli ülést hívhat össze telefonon vagy elektronikus úton, az ülést megelőzően legalább 24 órával.

(7) Előterjesztés, illetve döntés-tervezet csak a jegyző törvényességi ellenőrzését követően kerülhet a bizottság elé.

**14. A polgármester**

**39. §**

(1) A polgármester megbízatását főállásban látja el.

(2) A polgármester ügyfélfogadását a Közös Önkormányzati Hivatal ügyfélfogadási rendjében foglaltak szerint gyakorolja.

(3) A polgármester munkarendjét a Közös Önkormányzati Hivatal munkarendje szerint gyakorolja.

(4) A polgármester szabadságát a képviselő-testületnek előzetesen bejelenti és azt a polgármesteri hivatal erre kijelölt ügyintézője vezeti.

(5) A polgármester segíti a települési képviselők, bizottságok munkáját, együttműködik a társadalmi szervezetekkel, a lakosság önszerveződő közösségeivel.

**15. Az alpolgármester**

**40. §**

A képviselő-testület egy alpolgármestert választ, aki társadalmi megbízatásban látja el tisztségét.

**16. A jegyző**

**41. §**

A Közös Önkormányzati Hivatalt létrehozó önkormányzatok polgármesterei által kinevezett jegyző a Közös Önkormányzati Hivatallal azonos ügyfélfogadási időben ügyfélfogadást tart.

**42. §**

A jegyző a képviselő-testület üléseinek előkészítése során:

*a)* előkészíti a képviselő-testület, a bizottságok elé kerülő előterjesztéseket,

*b)* ellátja a képviselő-testület, és a bizottságok szervezési és ügyviteli tevékenységével kapcsolatos feladatokat

*c)* gondoskodik a képviselő-testületi ülések jegyzőkönyveinek elkészítéséről.

**43. §**

A jegyzői és az aljegyzői tisztség egyidejű betöltetlensége, illetve tartós akadályoztatásuk esetén a jegyzői feladatok ellátásával – legfeljebb hat hónap időtartamra - a Közös Önkormányzati Hivatalban dolgozó köztisztviselő bízható meg.

**17. A Bekecsi Közös Önkormányzati Hivatal**

**44. §**

(1) Bekecs Község Önkormányzata Képviselő-testülete, valamint Legyesbénye Község Önkormányzata Képviselő-testülete külön megállapodásával létrehozott Bekecsi Közös Önkormányzati Hivatal a Bekecs Község Önkormányzata által jóváhagyott Szervezeti és Működési Szabályzat alapján működik.

(2) A Bekecsi Közös Önkormányzati Hivatal ügyfélfogadási rendje Bekecs településen:

*a)* Hétfő 8. 00 órától 12.00 óráig

*b)* Szerda 8.00 órától 16.00 óráig

*c)* Péntek 8.00 órától 12.00 óráig

**18. Együttműködés a Nemzetiségi Önkormányzattal**

**45. §**

(1) Az önkormányzat a nemzetiségi egyéni és közösségi jogok érvényesülése, a nemzetiséghez tartozók értékeinek kifejezésre juttatása érdekében együttműködik a települési nemzetiségi önkormányzatokkal.

(2) Az Önkormányzat ingyenesen biztosítja a Nemzetiségi Önkormányzat üléseinek lebonyolításához szükséges helyiséget Bekecs, Honvéd utca 54. szám alatti önkormányzati tulajdonú épületben közmeghallgatáshoz, fórumaihoz. A Képviselő-testület biztosítja a Nemzetiségi Önkormányzat kérésének megfelelően a postai, kézbesítési, gépelési, sokszorosítási feladatok ellátását és az ezzel járó költségek viselését, a Nemzetiségi Önkormányzat működéséhez szükséges tárgyi és személyi feltételeket. A Nemzetiségi Önkormányzat Képviselő-testületi ülésein, közmeghallgatásán a jegyző és a hivatal témafelelősei részt vesznek.

(3) A Nemzetiségi Önkormányzat működésével, gazdálkodásával kapcsolatos nyilvántartási, iratkezelési feladatokat a hivatalon keresztül látja el.

(4) A Nemzetiségi Önkormányzat üléseinek előkészítését (meghívók, előterjesztések kiküldése, jegyzőkönyvek előkészítése, sokszorosítás, jegyzőkönyv közzététele stb.) a hivatal biztosítja.

(5) A polgármester a nemzetiségek jogairól szóló 2011. évi CLXXIX, törvényben (a továbbiakban: Njtv,) előírtak szerint köteles a nemzetiségi önkormányzat kezdeményezései, javaslatai tárgyában történő döntéshozatal iránt intézkedni. A kezdeményezés, javaslat kézhezvételét követő képviselő-testületi ülésen a kezdeményezést, javaslatot napirendre tűzi. A döntésről írásban tájékoztatja a nemzetiségi önkormányzat elnökét és képviselő-testületét.

(6) Azon előterjesztések esetében, amelyek vonatkozásában az Njtv. alapján a nemzetiségi önkormányzatot egyetértési, véleményezési jog illeti meg, annak beszerzéséről a polgármester gondoskodik. A polgármester köteles tájékoztatni a nemzetiségi önkormányzatot véleményezési, egyetértési jogának gyakorlásáról, úgy, hogy megfelelő idő álljon rendelkezésére joga gyakorlásához. A tájékoztatást írásban kell eljuttatni a nemzetiségi önkormányzat elnökéhez.

**19. Önkormányzat Társulásai**

**46. §**

(1) Az önkormányzat jogi személyiséggel rendelkező társulásai:

*a)* Szerencsi Többcélú Kistérségi Társulás (Székhelye: 3900. Szerencs, Rákóczi u. 89.)

*b)* Prügy környéki Családsegítő és Gyermekjóléti Intézményfenntartó Társulás (Székhelye: 3925.Prügy, Kossuth u. 3.

*c)* Abaúj-Zempléni Szilárdhulladék Gazdálkodási Önkormányzati Társulás (Székhelye: 3916 Bodrogkeresztúr, 0172/37 hrsz.)

*d)* Borsod-Abaúj-Zemplén Térségi Ivóvíz-kezelési Önkormányzati Társulás (Székhelye: 3900 Szerencs, Rákóczi út 89.)

(2) Az önkormányzat a társulásokra átruházott feladat és hatáskörét a 9. § (2)–(3) bekezdése szerint szabályozza.

(3) A társulási tanácsokba az önkormányzat által delegált tag a polgármester akadályoztatása esetén az alpolgármester, a polgármester és az alpolgármester együttes akadályoztatása esetén a Pénzügyi Bizottság elnöke.

**20. Záró rendelkezések**

**47. §**

Ez a rendelet a kihirdetését követő harmadik napon lép hatályba.

**48. §**

Hatályát veszti a Képviselő-testület Szervezeti és Működési Szabályzatáról szóló 5/2018. (III.19.) önkormányzati rendelet.

|  |  |
| --- | --- |
| dr. Bodnár László Barta Csilla | Barta Csilla |
| polgármester jegyző | jegyző |

Záradék:

A rendelet 2024. November 29. napján kihírdetve.

Barta Csilla

jegyző

*1. melléklet a 12/2024. (XI. 29.) önkormányzati rendelethez*

**Képviselők névsora:**

1. dr. Bodnár László polgármester

2. Bálint János alpolgármester

3. Boreczki Lászlóné képviselő

4. Kedves Béla képviselő

5. Lesku Barnabás képviselő

6. Nyiri Renáta képviselő

7. Tóth Katalin képviselő

*2. melléklet a 12/2024. (XI. 29.) önkormányzati rendelethez*

**Alaptevékenységi besorolás, Kormányzati funkciók**

|  |  |
| --- | --- |
| ***Államháztartási szakágazat*** |  |
| 841105 | Helyi önkormányzatok és társulások igazgatási tevékenysége |
|  |  |
| ***Kormányzati*** ***funkciók*** | ***Megnevezés*** |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 011140 | Országos és helyi *nemzetiségi* önkormányzatok igazgatási tevékenysége |
| 013320 | Köztemető-fenntartás és -működtetés |
| 013350 | Az önkormányzati vagyonnal való gazdálkodással kapcsolatos feladatok |
| 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 022010 | Polgári honvédelem ágazati feladatai, a lakosság felkészítése |
| 032020 | Tűz- és katasztrófavédelmi tevékenységek |
| 041232 | Start-munka program – Téli közfoglalkoztatás |
| 041233 | Hosszabb időtartamú közfoglalkoztatás |
| 041236 | Országos közfoglalkoztatási program |
| 041237 | Közfoglalkoztatási mintaprogram |
| 045120 | Út, autópálya építése |
| 045160 | Közutak, hidak, alagutak üzemeltetése, fenntartása |
| 045161 | Kerékpárutak üzemeltetése, fenntartása |
| 047410 | Ár- és belvízvédelemmel összefüggő tevékenységek |
| 051030 | Nem veszélyes (települési) hulladék vegyes (ömlesztett) begyűjtése, szállítása, átrakása |
| 061020 | Lakóépület építése |
| 064010 | Közvilágítás |
| 066010 | Zöldterület-kezelés |
| 066020 | Város-, községgazdálkodási egyéb szolgáltatások |
| 072111 | Háziorvosi alapellátás |
| 072112 | Háziorvosi ügyeleti ellátás |
| 074031 | Család és nővédelmi egészségügyi gondozás |
| 074032 | Ifjúság-egészégügyi gondozás |
| 081030 | Sportlétesítmények, edzőtáborok működtetése és fejlesztése |
| 082044 | Könyvtári szolgáltatások |
| 082061 | Múzeumi gyűjteményi tevékenység |
| 082063 | Múzeumi kiállítási tevékenység |
| 082092 | Közművelődés – hagyományos közösségi kulturális értékek gondozása |
| 083030 | Egyéb kiadói tevékenység |
| 091140 | Óvodai nevelés, ellátás működtetési feladatai |
| 101270 | Fogyatékossággal élők társadalmi integrációját és életminőségét segítő programok támogatások |
| 104037 | Intézményen kívüli gyermekétkeztetés |
| 107051 | Szociális étkeztetés szociális konyhán |
| 107090 | Romák társadalmi integrációját elősegítő tevékenységek, programok |

*3. melléklet a 12/2024. (XI. 29.) önkormányzati rendelethez*

**Bizottságok**

1. **Ügyrendi Bizottság:**

1.1. Kedves Béla Elnök

1.2. Lesku Barnabás tag

1.3. Nyiri Renáta tag

2. **Pénzügyi Bizottság:**

2.1. Lesku Barnabás Elnök

2.2. Boreczki Lászlóné tag

2.3. Tóth Katalin tag

Végső előterjesztői indokolás

Magyarország helyi önkormányzatairól szóló 2011. évi CLXXXIX. törvény 53. § (1) bekezdése szerint a képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület döntött a képviselő-testület szervezeti és működési szabályzatáról szóló 5/2018. (III.19.) önkormányzati rendelet (a továbbiakban: SzMSz.) felülvizsgálatáról. Ennek eredményeként elfogadott 12/2024. (XII.2.) önkormányzati rendelettel hatályon kívül helyezte az 5/2018. (III.19.) önkormányzati rendeletet és új SzMSz-t fogadott el.